

**Az Építészek Európai Tanácsa Közgyűlésének határozata az Európai Bíróság által a német Építész- és Mérnöki Díjszabással (HOAI) kapcsolatos kötelezettségszegési eljárásban hozott ítéletről – 2019. július 4. (C- 377/17)**

Az Építészek Európai Tanácsa Közgyűlése üdvözli, hogy az Európai Bíróság (European Court of Justice) az Európai Bizottság által Németországgal szemben a német Építész- és Mérnöki Díjszabás (HOAI) szerinti kötelező minimál és maximál árral kapcsolatban kezdeményezett kötelezettségszegési eljárásban hozott ítéletében új lehetőségeket emelt ki a szakmai szabályozás igazolására és indokolására.

A Közgyűlés üdvözli, hogy az ítélet indokolásában az Európai Bíróság:

* tudomásul veszi, hogy az épített környezet minőségének megőrzése (röviden: „Baukultur”), valamint a tervezési munka minőségéhez közvetlenül kapcsolódó ökologikus építészet közérdek, és ezért az Európai Parlament és a Tanács 2006/123/EK irányelve meghatározásai szerint ( 2006. december 12. ) közérdeken alapuló kényszerítő okokat testesít meg, azaz:
	+ a munka minősége
	+ a fogyasztók és a szolgáltatások kedvezményezettjeinek védelme
	+ a kulturális örökség megőrzése
	+ kultúrpolitikák
	+ az épületek és a környezet fenntarthatósága
* kiemeli, hogy a minimum díjak kiszabása megfelelő lehet az épített környezetnek és magának a környezet minőségének a fogyasztóvédelemmel és a közérdekkel összhangban történő biztosítása szempontjából.
* hangsúlyozza, hogy ebben az ügyben következetes és koherens rendszer szükséges, melyben egyes feladatokat a megfelelő magas szinten kvalifikált személyek nyújtják, ideértve a mennyiségi és a minőségi képzési előírásokat.
* hangsúlyozza, hogy egy díjszabás hiányában az egyes konkrét piaci helyzetek árversenyhez vezethetnek a tervezési szolgáltatók között, amely a minőség gyengülését és végső soron a magas minőségű szolgáltatásokat kínáló szereplők piacról történő kiszorulását eredményezi
* aláhúzza, hogy a Tagállamoknak kizárólag azt kell demonstrálniuk, hogy a szabályozásuk nagymértékben hozzá tud járulni a kitűzött célok eléréséhez. A Tagállamoknak azonban nem szükséges ilyen bizonyítékot szolgáltatni.

Az Építészek Európai Tanácsának Közgyűlése üdvözli ezeket a pontokat és ezt a pozitív megközelítést, mivel ez a „Baukultur”, a fenntarthatóság és a fogyasztóvédelem, valamint a magas minőségű szolgáltatások kulcsfontosságú szerepét hangsúlyozza.

Barcelona, 2019. november 22.